प्राय: वे सभी बेरोजगार युवा हैं, जिन्हें पैतृक संपत्ति के कारण खाने-पीने की तो कमी नहीं है, लेकिन समाज में कोई सम्मान हासिल नहीं हो रहा। प्रतिद्वंद्विता के इस जमाने के लिए आवश्यक काबिलियत वे पैदा नहीं कर पा रहे हैं और उनका अहंकार उन्हें उन कामों में जाने से रोकता है, जहां शारीरिक श्रम की आवश्यकता होती है। जाति आधारित पेशों में विभक्त भारतीय समाज में उनके लिए व्यवसाय-व्यापार भी कठिन है क्योंकि इस क्षेत्र में वैश्यों से प्रतिद्वंद्विता किसी भी अन्य समुदाय में पैदा हुए व्यक्ति के लिए बहुत कठिन है।